Milé kolegyne, milí kolegovia,

dovoľte mi, prosím, zaželať Vám v novom roku všetko najlepšie, aby sa Vám darilo v osobnom, rodinnom i pracovnom živote. Ďakujem Vám za Vašu prácu a prípravu žiakov na online geografické olympiády, ktoré boli pre nás ďalšou výzvou v tom náročnom období. Verím, že sa tento rok stretneme na okresnom kole GO a budeme môcť podporiť našich šikovných žiakov, ale aj zdieľať skúsenosti, úspechy. Môžeme si vymeniť názory aj na zmeny, ktoré čakajú školstvo a ktoré sa týkajú aj vyučovania geografie. Ak by ste mali záujem oboznámiť sa s takmer finálnou podobou projektu, prikladám odkaz na stránku. Teraz je čas aj na jeho prípadné pripomienkovanie. Na stránke

[**https://verejnakonzultacia.vzdelavanie21.sk/projekt-noveho-kurikula/**](https://verejnakonzultacia.vzdelavanie21.sk/projekt-noveho-kurikula/)

nájdete projekt nového kurikula pre všetky cykly a vzdelávacie oblasti, vyhľadajte si geografiu a predmety, ktoré Vás zaujímajú.

V prílohe Vám posielam podklady k príprave na OK GO – miestna krajina. V školskom roku 2022/2023 budú otázky a úlohy z poznatkov o miestnej krajine venované viac ako 110 ročnej histórii ťažby hnedého uhlia na Hornej Nitre, ktorá bude ukončená v roku 2023. Myslím si, že je opodstatnené, aby sa žiaci oboznámili s históriou ťažby v našom regióne, s jej vplyvom na život obyvateľov. Otázky a úlohy budú zamerané na základné poznatky. Žiaci nájdu na stránkach aj informácie o niektorých dopadoch ťažby na krajinu, ale aj o budúcnosti, o projektoch na podporu zamestnanosti a nové výzvy pre Hornú Nitru po ukončení ťažby uhlia (napr. strojárska výroba, pestovanie rajčiakov, unikátny chov sumčeka afrického). Možno práve Vy máte žiaka, ktorý tieto zmeny prežíva s rodičmi, starými rodičmi, blízkymi. A možno sa v niekom zrodí nápad na budúce podnikanie v našom krásnom regióne. Ďakujem a želám Vám pokojné a úspešné dni. Teším sa na stretnutie s Vami aj s Vašimi žiakmi.

Jana Michalovičová

ZŠ, Ul. S. Chalupku, Prievidza

kontakt: jana25mi@gmail.com

**Podklady k príprave na OK GO 2023 – miestna krajina**

Kategória E, F, G

V školskom roku 2022/2023 budú otázky a úlohy z poznatkov o miestnej krajine venované viac ako 110 ročnej histórii ťažby hnedého uhlia na Hornej Nitre, ktorá bude ukončená v roku 2023.

Pri tvorbe úloh na OK GO sa bude čerpať z informácií na týchto stránkach:

<https://www.hbp.sk/index.php/sk/spolocnost>

<https://www.hbp.sk/index.php/sk/spolocnost/poslanie-a-vizia>

<https://www.hbp.sk/index.php/sk/spolocnost/historia>

<https://www.hbp.sk/index.php/sk/spolocnost/zivotne-prostredie>

<http://slovenskabanskacesta.sk/sbc/banske-regiony-slovenska/uholne-banictvo-slovenska>

<https://naucnechodniky.eu/naucny-bansky-turisticky-chodnik-novaky/>

<https://polovnictvo-rybarstvo.pluska.sk/rybarstvo/foto-mokrade-kosi-laskari-nakoniec-nezasypu-mozu-stat-chranenou-lokalitou>

Pre učiteľov (možnosť poskytnúť žiakom doplňujúce informácie):

<https://www.eesc.europa.eu/sites/default/files/files/januscak.pdf>

<https://www.trend.sk/spravy/hornonitrianske-bane-prievidza-pozastavili-tazbu-bani-cary-ohlasili-hromadne-prepustanie>

Pripravila: Mgr. J. Michalovičová